CELEX: 32021R0527
Language: hr
Date: 2020-12-15 00:00:00
Title: Delegirana uredba Komisije (EU) 2021/527 оd 15. prosinca 2020. o izmjeni Delegirane uredbe (EU) 2017/565 u pogledu pragova za tjedno izvješćivanje o pozicijama (Tekst značajan za EGP)

26.3.2021   
               
               
                  HR
               
               
                  Službeni list Europske unije
               
               
                  L 106/30
               
            
         DELEGIRANA UREDBA KOMISIJE (EU) 2021/527
         оd 15. prosinca 2020.
         o izmjeni Delegirane uredbe (EU) 2017/565 u pogledu pragova za tjedno izvješćivanje o pozicijama
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (1), a posebno njezin članak 58. stavak 6.,
         budući da:
         
                     (1)
                  
                  
                     Člankom 83. Delegirane uredbe Komisije (EU) 2017/565 (2) utvrđuju se minimalni pragovi iz članka 58. stavka 1. drugog podstavka Direktive 2014/65/EU iznad kojih mjesta trgovanja moraju objavljivati tjedna izvješća iz članka 58. stavka 1. točke (a) te direktive.
                  
               
                     (2)
                  
                  
                     Minimalni prag u pogledu veličine otvorenih pozicija trebalo bi izmijeniti kako bi se dionicima osigurala transparentnost u pogledu šireg raspona robnih izvedenica. Objavljivanje tjednih izvješća o pozicijama više ne bi trebalo ovisiti o veličini otvorenih pozicija u usporedbi s veličinom ostvarive isporuke, nego bi se umjesto toga trebalo temeljiti na jednostavnijim kriterijima, odnosno na veličini otvorenih pozicija za tu robnu izvedenicu.
                  
               
                     (3)
                  
                  
                     Što se tiče praga za otvorene pozicije, tjedna izvješća o pozicijama trebala bi se objavljivati ako su ukupne kombinirane otvorene pozicije u promptnim ugovorima i drugim mjesečnim ugovorima jednake ili veće od 10 000 jedinica, kako bi se osiguralo da postoji dovoljno interesa za robnu izvedenicu da se opravda objavljivanje tjednih izvješća o pozicijama.
                  
               
                     (4)
                  
                  
                     Kako bi se smanjio rizik od povrede povjerljivosti u odnosu na imatelje pozicija, za ugovore u kojima kategorija osoba uključuje manje od pet aktivnih imatelja pozicija objavljeno tjedno izvješće o pozicijama ne bi trebalo sadržavati informacije o toj kategoriji osoba.
                  
               
                     (5)
                  
                  
                     Delegiranu uredbu (EU) 2017/565 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Članak 83. Delegirane uredbe (EU) 2017/565 mijenja se kako slijedi:
            
                        (1)
                     
                     
                        stavak 1. mijenja se kako slijedi:
                        
                                    (a)
                                 
                                 
                                    u prvom podstavku, točka (b) zamjenjuje se sljedećim:
                                    
                                                „(b)
                                             
                                             
                                                apsolutni iznos bruto volumena dugih ili kratkih pozicija u ukupnim otvorenim pozicijama, izraženo brojem jedinica relevantne robne izvedenice jednak je ili veći od 10 000 jedinica.”;
                                             
                                          
                              
                                    (b)
                                 
                                 
                                    drugi podstavak zamjenjuje se sljedećim:
                                    „Za emisijske jedinice i njihove izvedenice ne primjenjuje se točka (b).”;
                                 
                              
                  
                        (2)
                     
                     
                        stavak 3. zamjenjuje se sljedećim:
                        
                           „3.   Za ugovore u kojima je u određenoj kategoriji osoba manje od pet imatelja pozicija ne objavljuju se skupne duge i kratke pozicije, njihove promjene od prethodnog izvješća, postotak ukupnih otvorenih pozicija u toj kategoriji i broj imatelja pozicija u toj kategoriji.”.
                        
                     
                  
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 173, 12.6.2014., str. 349.
         
         
            (2)  Delegirana uredba Komisije (EU) 2017/565 od 25. travnja 2016. o dopuni Direktive 2014/65/EU Europskog parlamenta i Vijeća u vezi s organizacijskim zahtjevima i uvjetima poslovanja investicijskih društava te izrazima definiranima za potrebe te Direktive (SL L 87, 31.3.2017., str. 1.).